ශ්‍රී ලංකා පාපන්දු සම්මේලනය මෙහෙයවන ඩයලොග් චැම්පියන් ලීග් පාපන්දු තරගාවලියේ ඉදිරියෙන්ම සිටින රත්නම් ක්‍රීඩා සමාජය ගෝල් 4 – 3 කින් දොන් බොස්කෝ පිලට අනපේක්‍ෂිත පරාජයක් ලබද්දී ලකුණු සටහනේ දෙවැනි තැන සිටින යුද හමුදාව ගෝල් 6 – 0 කින් සිවිල් ආරක්‍ෂක බළකා පිල පරදා පහසු ජයක් වාර්තා කළේය.මෙලෙස රත්නම් පරාජය වීම හේතුවෙන් යුද හමුදාව ඉදිරි සති අන්තයේදී සූරතාව දිනාගැනීමේ අපේක්‍ෂාවෙන් දැවැන්ත ජයග්‍රහණයක් බලාපොරොත්තු වේ.චැම්පියන් ලීග් පාපන්දු තරගාවලියේ සෑම කණ්ඩායමකටම තරගය බැගින් ඉතිරිව ඇත.